Ego Guido dominus de Binant notum facio universis Christi fidelibus quod cum ego pluries movissem quaerimoniam contra abbates Miratorii qui fuerunt pro tempore et conventum eiusdem loci super quadam montata muriae in puteo Ledonis, quae montata muriae quondam collata fuit Deo et Beatae Mariae de Miratorio abbati et monachis ibidem Deo servientibus a praedecessoribus meis domino scilicet Guidone de Binant et domina Marchisia uxore eiusdem pro remedio animarum suarum et antecessorum suorum in puram et perpetuam eleemosinam sicut in carta eorumdem super hoc confectis manifeste declaratur, tandem post multam abbatum et monachorum Miratorii vexationem ego ad cor revertens in praesentia illustrium virorum dominorum Iohannis comitis Burgundiae et domini Salinensis, et Amedei domini Coloniaci, cum domino Vincentio abbate Miratorii et conventu eiusdem loci in hunc modum amicabiliter duxi componendum, videlicet quod ego perpendens, videns et sciens, et per plures testes idoneos fide dignos omni exceptione maiores et per instrumenta sigillis autenticis munita et consignata et a praefato Vincentio abbate Miratorii, Guidone priore, et Aremberto cellerario eiusdem loci in medium producta coram illustribus viris dominis Iohanne comite Burgundiae et domino Salinensi, et Amedeo domino Coloniaci, et pluribus aliis qui praesentes aderant donationem dictae montatae muriae a praefatis praedecessoribus nostris in puram et perpetuam eleemosynam domui Miratorii factam extitisse, omnem actionem et calumniam super dicta montata muriae contra domum motam Deo et Beatae Mariae de Miratorio, necnon et abbati Vincentio praenominato, et Guidoni priori et Aremberto cellerario eiusdem loci resignavi, et ipsis et toto conventui Miratorii in perpetuum quittavi, concedens ipsis et successoribus eorum abbatibus et monachis Miratorii qui fuerint in perpetuum saepe dictam montatam muriae pro me et pro Agnete uxore mea, et pro Willelmo et Rainaudo, et aliis filiis meis, in puram et perpetuam eleemosynam […] quiete et pacifice et sine aliqua mei vel meorum de caetero reclamatione habendam et possidendam. Hanc quittationem et concessionem praefatae montatae muriae laudaverunt et ratam […] habuerunt Agnes uxor mea, Willelmus et Rainaudus et alii filii [mei] praestito proprio iuramento corporali una mecum tactis sacrosanctis Evangeliis se contra praemissa per se vel per alium aliquid modo aliquo de caetero venire. Praeterea tam ego quam omnes filii mei videlicet Willelmus et Rainaudus et alii filii mei abrenunciavimus in hoc faciendo omni exceptioni doli in factum exceptioni minoris aetatis, exceptioni praesente utroque romani iuris auxilio tam canonici quam civilis, quod nobis adveniendum contra praemissa competere posset, vel modo aliquo […]. Supradicti vero domnus Vincentius abbas Miratorii et monachi eiusdem loci licet propter praedicta aliquid mihi dare non tenerentur, pro bono tamen pacis de consilio illustris viri Amedei domini Coloniaci et ad preces Stephani dicti Fabri et Humberti fratris eius et plurium aliorum qui praesentes fuerunt apud Vantianteis, quando facta fuit praefata quitatio decem et octo librarum Viennensium, de quibus ego coram ipsis teneo in integrum in numerata pecunia pro pagato. Huius autem rei testes sunt nobilis vir Willelmus de Sancto Amore miles, Stephanus Ferrouz miles, Stephanus dictus cognomine Faber, et Humbertus frater eius, et plures alii. Insuper ad maiorem firmitatem sigillum praedicti domini comitis Burgundiae et domini Salinensis, et Amedei domini Coloniaci, praesenti cartae apponi supplicavi in robur et testimonium veritatis. Actum est hoc anno Domini Mo CCo XLo VIIo mense decembri.